钦定古今图书集成/明伦汇编/氏族典/第463卷 > 《廖用贤尚友录》 > 傅咸
## 钦定古今图书集成/明伦汇编/氏族典/第463卷 > 《廖用贤尚友录》 > 傅咸

按《晋书傅元传》：“元子咸，字长虞。咸宁初，袭父爵，拜大
子洗马，累迁司徒左长史。惠帝即位，杨骏辅政，咸与
骏笺讽切之。骏不平，欲出为弘农太守。无何，骏诛，咸
转为太子中庶子，迁御史中丞。遭继母忧去官。顷之，
起议郎，固辞不听。元康四年，卒官，谥曰贞。三子：敷、晞、
纂。”